અમદાવાદઃ પાટીદાર આંદોલન વખતે રામોલના કોર્પોરેટર પંકજ પટેલના ઘરે 20 માર્ચ 2017ના રોજ હાર્દિક પટેલ સહિતના લોકોએ તોડફોડ કરી હતી. આ મામલે કોર્ટમાં સુનાવણી યોજાઈ હતી. ત્યારે આ મામલે કોર્ટે હાર્દિકને રામોલમાં ન જવાની શરતે જામીન આપ્યા હતા. ત્યારબાદ 3 જાન્યુઆરી-18ના હાર્દિક રામોલમાં ગયો હતો જેથી કોર્ટની શરત ભંગ થવાથી જામીન રદ્દ કરવા માંગ કરવામાં આવી હતી. જેને લઇને આજે કોર્ટમાં સુનાવણી હતી ત્યારે આ અંગે પ્રાપ્ત થતી વિગતો અનુસાર કોર્ટ દ્વારા ચૂકાદો અનામત રાખવામાં આવ્યો છે. જજ રજા પર હોવાથી આજે ચૂકાદો આવ્યો નથી અને હવે સમગ્ર મામલે સોમવારે ચૂકાદો આવે તેવી શક્યતાઓ છે.